# Z á p i s n i c a

# zo zasadnutia obecného zastupiteľstva v Abraháme, ktoré sa uskutočnilo dňa 12. marca 2014 na Obecnom úrade v Abraháme

**Prítomní:** podľa prezenčnej listiny 6 poslancov, 1 poslanec PN /Milan Janík/

Mgr. Mária Tomovičová, kontrolórka

**Program:** podľa pozvánky starosta navrhol doplniť o 2 body- schválenie platu starostu obce a zmenu v rozpočte na rok 2014.

 **Zapisovateľ**: Anna Klementová

 **Overovatelia**: Mgr. Anna Gécová, Peter Čambál

**Priebeh zasadnutia:**

1. **Starosta obce Ing. Igor Németh otvoril zasadnutie obecného zastupiteľstva, privítal všetkých prítomných a oznámil, že na zasadnutí je prítomných 6 poslancov a  zasadnutie je uznášaniaschopné.**

 Starosta predložil program zasadnutia, ktorý navrhol doplniť o 2 body – 1. Schválenie platu starostu obce a 2. Zmenu v rozpočte na rok 2014 v položke parkovisko cintorín + 3 000,- Eur a ihrisko byty – 3 000,- Eur.

 Hlasovanie: za 6 poslancov, proti 0, zdržal sa 0.

**2.** **Starosta určil vyššie uvedeného zapisovateľa a overovateľov zápisnice**.

**3**. **Návrhová komisia bola schválená v zložení:**

 František Ivančík, Ing. Jana Takáčová, Ing. Lukáš Kopáčik

 Hlasovanie: za 6 poslancov, proti 0, zdržal sa 0.

 **4. Kontrola plnenia uznesení z predchádzajúceho zasadnutia.**

 Uznesenia z predchádzajúceho zasadnutia boli splnené. Zámer na odpredaj pozemkov bol zverejnený na našej webovej stránke [www.abraham.sk](http://www.abraham.sk) a na úradnej tabuli OcÚ.

**5. Interpelácie občanov, organizácií a poslancov**

Nové interpelácie neboli vznesené.

**6. Výber dodávateľa terénnych úprav Dolné diely**

1. **firma Cambau spol s r.o., Pusté Úľany** predložila rozpočet na **9 740,33 Eur**

2. **firma BRISS s r.o. Trnava** predložila rozpočet na **10 327,58 Eur**

3. **firma Savingplus, spol s r.o. Sládkovičovo** predložila rozpočet na **10 286,32 Eur**

Poslanci OZ na terénne úpravy vybrali firmu, ktorá predložila najnižší rozpočet, a to: Cambau, spol s  r.o. Pusté Úľany – 9 740,33 Eur.

Hlasovanie: za 6 poslancov, proti 0, zdržal sa 0

**7. Schválenie platu starostu obce**

Anna Klementová, zástupca starostu predložila OZ návrh na  schválenie platu starostu obce na rok 2014. OZ schvaľuje plat starostu každoročne po oznámení štatistického úradu o výške priemernej mesačnej mzdy v národnom hospodárstve za uplynulý rok.

Poslanci OZ po krátkej diskusii schválili hrubý plat starostu vo výške 2 399,- Eur.

Hlasovanie: za 5 poslancov /Peter Čambál, Mgr. Anna Gécová, František Ivančík, Anna Klementová, Ing. Jana Takáčová, proti 1 poslanec /Ing. Lukáš Kopáčik/, zdržal sa 0.

**8. Starosta obce informoval poslancov o predložených žiadostiach a oznamoch:**

- MŠ Abrahám predložila oznámenie o počte prijatých detí v šk. roku 2014/2015

- Zuzana Nováková, trvale bytom Trebatice, Hlavná 114 zaslala na OCÚ výpoveď z nájomnej zmluvy zo dňa 2.1.2005. Predmetom nájmu bol 2-izbový byt v budove zdravotného strediska v Abraháme. Výpovedná lehota sa končí dňa 31.3.2014. O pridelení bytu novému nájomcovi sa rozhodne v mesiaci apríl 2014 na zasadnutí OZ, dovtedy si môžu záujemci zaslať písomnú žiadosť na OCÚ.

- Oľga Matloňová, trvale bytom Abrahám č. 437 –žiadosť o pridelenie 2 izbového bytu – bude prerokovaná na zasadnutí OZ s prípadnými ďalšími žiadosťami v mesiaci apríl 2014.

- Klub OFK Abrahám zaslal písomný oznam o uskutočnení futbalového turnaja starých pánov dňa 21.6.2014 za účasti družstiev z Voderád, Pavlíc, Pustých Úľan a  Abrahámu na futbalovom ihrisku v Abraháme.

 **Informácie starostu**

Starosta obce informoval poslancov OZ o:

* Komunitnom pláne sociálnych služieb na roky 2014 – 2020, poslanci OZ ho obdržia mailom.
* Zásahu DHZ Abrahám v areáli Detskej ozdravovne Abrahám, kde išlo o úmyselné vypaľovanie trávnatého porastu.
* Akciách poriadaných obcou a spoločenskými organizáciami v nasledujúcom období: 30.apríla 2014 – stavanie mája pred KD, 7. júna 2014 – DHZ Abrahám súťaž Železný hasič, 19. júla 2014 – Abrahámsky kotlík + uličkársky turnaj, 9. augusta 2014 – oslava 50. rokov Jatelinky a 7. Obecný deň v priestoroch športového areálu, 30. augusta 2014 – Vatra Ústavy.
* Účasti zástupcov obce Bohumila Čambála, Anny Klementovej a Jozefa Ivančíka na konferencii v Záhrebe v dňoch 14.-16. mája 2014.

**U z n e s e n i e**

zo zasadnutia Obecného zastupiteľstva v Abraháme dňa 12.3.2014

**A.**

**Obecné zastupiteľstvo berie na vedomie**

1. Informácie starostu obce uvedené v bode 8.

**Obecné zastupiteľstvo schvaľuje**

1. Program zasadnutia obecného zastupiteľstva doplnený o dva body:

a/ schválenie platu starostu

b/ zmenu v rozpočte na rok 2014 v položke parkovisko cintorín + 3 000,- Eur a ihrisko byty - 3 000,- Eur.

1. Návrhovú komisiu v zložení: František Ivančík, Ing. Jana Takáčová, Ing. Lukáš Kopáčik
2. Dodávateľa terénnych úprav Dolné diely - firma Cambau, s r.o. Pusté Úľany v sume 9 740,33 Eur.
3. Hrubý plat starostu obce vo výške 2 399,- Eur.

Hlasovanie: za 6 poslancov, proti 0, zdržal sa 0.

Zapísala: Anna Klementová

 Mgr.Anna Gécová ............................................

 Peter Čambál ............................................

 **Ing. Igor Németh, starosta obce Abrahám**